Document ID: 32006R1502

REGOLAMENT TAL-KUMMISSJONI (KE) Nru 1502/2006
tat-28 ta’ Settembru 2006
li jimplimenta r-Regolament tal-Kunsill (KE) Nru 1165/98 li jikkonċerna l-istatistika għal żmien qasir fir-rigward ta’ derogi li għandhom jingħataw lill-Istati Membri
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1165/98 tad-19 ta’ Mejju 1998 li jikkonċerna l-istatistika għal żmien qasir (1), u b’mod partikolari l-Artikolu 17(h) tiegħu,
Billi:
(1)
Ir-Regolament (KE) Nru 1165/98 stabbilixxa qafas komuni għall-produzzjoni ta’ statistika Komunitarja għal żmien qasir dwar iċ-ċiklu tan-negozju.
(2)
Ir-Regolament (KE) Nru 1158/2005 introduċa varjabbli ġodda u impona obbligi ġodda fuq l-Istati Membri li jikkonċernaw perjodi ta’ referenza, livelli ta’ dettall u l-iskadenzi għat-trażmissjoni għad-data meħtieġa.
(3)
Bħala konsegwenza, is-sistemi ta’ statistika nazzjonali jeħtieġu adattamenti.
(4)
Ir-Regolament (KE) Nru 1158/2005 speċifika perjodu transitorji massimi għall-varjabbli individwali li jistgħu jingħataw mill-Kummissjoni.
(5)
Id-derogi maħruġa permezz tar-Regolament tal-Kummissjoni (KE) Nru 606/2001 tat-23 ta’ Marzu 2001 li jimplimenta r-Regolament tal-Kunsill (KE) Nru 1165/98 li jikkonċerna l-istatistika għal żmien qasir fir-rigward tad-derogi ta’ l-Istati Membri (2) skadew.
(6)
Il-miżuri provduti f’dan ir-Regolament huma skond l-opinjoni tal-Kumitat tal-Programm Statistiku.
ADOTTAT DAN IR-REGOLAMENT:
Artikolu 1
Id-derogi li jissemmew fl-Artikolu 13 tar-Regolament (KE) Nru 1165/98 u fl-Anness għar-Regolament (KE) Nru 1158/2005 huma speċifikati fl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u għandu jkun direttament applikabbli fl-Istati Membri kollha.
Magħmul fi Brussell, nhar it-28 ta’ Settembru 2006.

Labels: 15
19